CELEX: 32014D0154
Language: lv
Date: 2014-03-19 00:00:00
Title: 2014/154/ES: Komisijas Īstenošanas lēmums ( 2014. gada 19. marts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū (6S)-5-metiltetrahidrofolijskābes glikozamīna sāli kā jaunu pārtikas sastāvdaļu (izziņots ar dokumenta numuru C(2014) 1683)

21.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 85/10
            
         
      KOMISIJAS ĪSTENOŠANAS LĒMUMS
   
   (2014. gada 19. marts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū (6S)-5-metiltetrahidrofolijskābes glikozamīna sāli kā jaunu pārtikas sastāvdaļu
   (izziņots ar dokumenta numuru C(2014) 1683)
   (Autentisks ir tikai teksts itāļu valodā)
   (2014/154/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums GNOSIS S.p.A.2011. gada 28. jūlijā Īrijas kompetentajām iestādēm iesniedza lūgumu par (6S)-5-metiltetrahidrofolijskābes glikozamīna sāls kā jaunas pārtikas sastāvdaļas laišanu tirgū izmantošanai uztura bagātinātājos.
            
         
               (2)
            
            
               Īrijas kompetentā pārtikas novērtēšanas iestāde 2011. gada 26. oktobrī sniedza sākotnējo novērtējuma ziņojumu. Šajā ziņojumā tā secināja, ka (6S)-5-metiltetrahidrofolijskābes glikozamīna sāls atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (3)
            
            
               Komisija 2012. gada 28. februārī sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika izteikti pamatoti iebildumi.
            
         
               (5)
            
            
               Komisija 2012. gada 14. septembrī un 2013. gada 5. martā apspriedās ar Eiropas Pārtikas nekaitīguma iestādi (EFSA) un lūdza to veikt papildu novērtējumu par (6S)-5-metiltetrahidrofolijskābes glikozamīna sāli kā pārtikas sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2013. gada 11. septembrī pieņēma zinātnisku atzinumu par (6S)-5-metiltetrahidrofolijskābes glikozamīna sāli, ko uzturvērtības nolūkā pievieno pārtikas bagātinātājiem kā folāta avotu (2), secinot, ka (6S)-5-metiltetrahidrofolijskābes glikozamīna sāls kā folāta avots nerada bažas par drošumu.
            
         
               (7)
            
            
               Atzinumā sniegtais pamatojums ir pietiekams, lai secinātu, ka (6S)-5-metiltetrahidrofolijskābes glikozamīna sāls kā folāta avots atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Eiropas Parlamenta un Padomes Direktīvā 2002/46/EK (3) ir noteikti īpaši noteikumi vitamīniem un minerālvielām, ko izmanto kā uztura bagātinātāju sastāvdaļas. Būtu jāatļauj izmantot (6S)-5-metiltetrahidrofolijskābes glikozamīna sāli, neskarot šo tiesību aktu prasības.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   (6S)-5-metiltetrahidrofolijskābes glikozamīna sāli kā folāta avotu, kā norādīts pielikumā, drīkst laist Savienības tirgū kā jaunu pārtikas sastāvdaļu lietošanai uztura bagātinātājos, neskarot Direktīvas 2002/46/EK īpašos noteikumus.
   2. pants
   Ar šo lēmumu atļautā (6S)-5-metiltetrahidrofolijskābes glikozamīna sāls nosaukums to saturošas pārtikas marķējumā ir “(6S)-5-metiltetrahidrofolijskābe, glikozamīna sāls” vai “5MTHF-glikozamīns”.
   3. pants
   Šis lēmums ir adresēts uzņēmumam GNOSIS S.p.A., Via Lavoratori Autobianchi 1, 20832 Desio (MB), Itālijā.
   
      Briselē, 2014. gada 19. martā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2013; 11(10):3358.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         (6S)-5-METILTETRAHIDROFOLIJSKĀBES GLIKOZAMĪNA SĀLS SPECIFIKĀCIJA
      
      
         Definīcija
      
      
                  Ķīmiskais nosaukums
               
               
                  N-[4-[[[(6S)-2-amino-1,4,5,6,7,8-heksahidro-5-metil-4-okso-6-pteridinil]metil]amino]benzoil]-L-glutamīnskābe, glikozamīna sāls
               
            
                  Ķīmiskā formula
               
               
                  C32H51N9O16
                  
               
            
                  Molekulmasa
               
               
                  817,80 g/mol (bez ūdens)
               
            
         Apraksts: pulveris, kura krāsa ir no krēmkrāsas līdz gaišbrūnai.
      
         Identifikācija
      
      
                  
                     CAS nr.
               
               
                  1181972-37-1
               
            
         Tīrība
      
      
                  Diastereoizomēru tīrība
               
               
                  Vismaz 99 % (6S)-5-metiltetrahidrofolijskābes
               
            
                  Glikozamīna saturs
               
               
                  34–36 % sausā vielā
               
            
                  5-metiltetrahidrofolijskābes saturs
               
               
                  54–59 % sausā vielā
               
            
                  Ūdens saturs
               
               
                  Ne vairāk kā 8,0 %
               
            
                  Svins
               
               
                  Ne vairāk kā 2,0 ppm
               
            
                  Kadmijs
               
               
                  Ne vairāk kā 1,0 ppm
               
            
                  Dzīvsudrabs
               
               
                  Ne vairāk kā 0,1 ppm
               
            
                  Arsēns
               
               
                  Ne vairāk kā 2,0 ppm
               
            
                  Bors
               
               
                  Ne vairāk kā 10 ppm
               
            
         Mikrobioloģiskās īpašības
      
      
                  Kopīgais aerobo mikroorganismu skaits
               
               
                  Ne vairāk kā 100 KVV/g
               
            
                  Kopā raugs un pelējums
               
               
                  Ne vairāk kā 100 KVV/g
               
            
                  
                     Escherichia coli
                  
               
               
                  Nekonstatē 10 g paraugā